|  |
| --- |
| **ZAGOTAVLJANJE IZHODIŠČNEGA RAZMNOŽEVALNEGA MATERIALA LUPINARJEV** |

### Dolgoročni cilji in dolgoročni kazalniki:

* Zagotavljanje CAC razmnoževalnega materiala slovenskih sort oreha, kostanja in leske
* Vzpostavitev novih in vzdrževanje obstoječih matičnih nasadov za pridelavo uradno potrjenega razmnoževalnega materiala (cepičev, potaknjencev, koreninskih izrastkov) slovenskih sort lupinarjev

### Vsebina in obseg naloge

Zagotavljanje izhodiščnega razmnoževalnega materiala lupinarjev je nadaljevanje selekcije avtohtonih populacij oreha, kostanja in leske. Selekcijsko delo se zaključi z izborom najboljših osebkov, ki se jih predlaga v postopek priznavanja novih sort. Obenem se izbrani material tudi razmnoži in posadi v matični nasad, kjer se v nadaljevanju izvaja klonska selekcija z namenom potrditve matičnih rastlin za rez cepičev oziroma potaknjencev in koreninskih izrastkov za vzgojo sadik. V obstoječih matičnih nasadih pa se izvaja vzdrževalna selekcija, ki zagotavlja genetsko in zdravstveno neoporečne izvorne matične rastline za nadaljnje razmnoževanje in pridelavo kakovostnih sadik ter nadzorovano uvajanje novih domačih sort v redno pridelavo. Doslej imamo v matičnih nasadih posajenih 57 dreves slovenskih sort oreha Elit, Petovio, Haloze, Rače-866, MB-24, Sava in Krka ter 4 drevesa preselekcioniranih genotipov kostanja Kozjak in Avbar.

### Metode dela, če niso predpisane

Obstoječe matične rastline bomo vzdrževali po načelu dobre kmetijske prakse (gnojenje, redna rez in varstvo pred boleznimi). Pri 37 drevesih, ki so bila posajena pred letom 2010, bomo izvajali klonsko selekcijo. Trajala bo tri leta in bo vključevala fenološka opazovanja in ocene zdravstvenega stanja. Mlajše matične nasade bomo dopolnjevali z novimi sortami.

## Letni cilji in kazalniki za doseganje letnih ciljev v tabelarični obliki

*Preglednica*: Letni cilji in kazalniki za doseganje letnih ciljev in kazalnikov za nalogo ZAGOTAVLJANJE IZHODIŠČNEGA RAZMNOŽEVALNEGA MATERIALA LUPINARJEV

|  |  |
| --- | --- |
| Letni cilji | Kazalniki za doseganje letnih ciljev |
| **Matični-oreh, Matični-leska-kostanj-oreh**   * Spremljanje fenoloških faz (brstenje, odpad istov), * Ocena odpornosti na orehovo črno pegavost in orehovo rjavo pegavost * Beleženje prisotnosti kostanjevega raka in napadenosti s kostanjevo šiškarico | Zabeležene fenofaze pri 58 drevesih oreha in 5 drevesih kostanja |
| Ovrednotena odpornost na gospodarsko pomembne bolezni 58 matičnih dreves oreha |
| Zabeležena prisotnost kostanjevega raka in stopnja napadenosti s kostanjevo šiškarico 5 matičnih dreves kostanja |

|  |  |
| --- | --- |
| LOKACIJA, LETO SAJENJA, OBDOBJE,  GERK PID, POVRŠINA | SORTE oz. PODLAGE , ŠTEVILO |
| Lokacija: Maribor  Leto sajenja: 1968-2010-2017  Obdobje naloge: stalna  Izvajalec: KIS  Podizvajalec: BF  GERK PID: 5690160, 5690162  Površina: 0,06 ha + 0,45 ha  Ime lokacije: **Matični-oreh, Matični-leska-kostanj-oreh** | Oreh: sorte Elit, Petovio, Haloze, Rače-866, MB-24, Sava, Krka, Rubina  **Skupaj: 58 dreves**  Kostanj: selekciji Kozjak in Avbar  **Skupaj: 5 dreves** |